Diari Oficial de la Generalitat Valenciana


Sumari del DOGV 2169, del 22-12-1993 (1993/830111)

DECRET 240/1993, de 7 de desembre, del Govern Valencià, pel qual atribueix als òrgans urbanístics que tenen encomanada l'aprovació definitiva del planejament general, l'exercici de la competència de la Generalitat Valenciana prevista en la disposició addicional primera del text refós de la Llei sobre el Regim del Sol i Ordenació Urbana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/12/07/240/dof/vci/html**

### Dades del document

Número de DOGV
:   2169

Data del DOGV
:   22-12-1993

Secció del DOGV
:   DISPOSICIONS GENERALS

Número del document
:   1993/830111


Data del document
:   07-12-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 240/1993, de 7 de desembre, del Govern valencià, pel qual atribueix als òrgans urbanístics que tenen encomanada l'aprovació definitiva del planejament general, l'exercici de la competència de la Generalitat Valenciana prevista en la disposició addicional primera del text refós de la Llei sobre el Règim del Sòl i Ordenació Urbana.  
La disposició addicional primera del text refós de la Llei  
sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, atribueix a les comunitats autònomes la competència per a disposar que el planejament general de determinats municipis establisca o no el règim urbanístic que preveu l'article 27.1 i 2 i les disposicions concordants d'aquest text refós.  
Per al millor exercici d'aqueixa habilitació legal, el present decret l'atribueix als òrgans urbanístics autonòmics competents per a l'aprovació definitiva del planejament, que faran ús d'aquesta atribució a petició motivada dels ajuntaments. Així mateix, s'estableix, com a regla general, que la resolució autonòmica haurà de ser favorable a la petició municipal, sempre que aquesta s'acompanye de justificació expressa i suficient, i d'unes determinacions tècniques de planejament concordes amb les exigències de la seguretat jurídica.  
Per tot l'anterior, a proposta del conseller d'Obres Públiques, Urbanisme i Transports, i amb la prèvia deliberació del Govern valencià, en la reunió del dia 7 de desembre de 1993,,  
DECRETA  
Article únic  
Correspon als òrgans de la Generalitat competents per a l'aprovació definitiva dels instruments de planejament general, l'exercici de l'habilitació atorgada a la Comunitat Valenciana pels números 2 i 3 de la disposició addicional primera del text refós aprovat pel Reial Decret Legislatiu 1/1992, de 26 de juny.  
Els esmentats òrgans exerciran aquesta competència en atorgar l'aprovació definitiva dels instruments de planejament general que se sotmeten a la seua consideració i amb subjecció a les regles següents:  
la. A sol·licitud municipal, s'acordarà l'exclusió habilitada pel número 2 de l'esmentada disposició addicional primera, quan les normes urbanístiques del planejament general l'aprovació de les quals pretenga el municipi, s'ajusten a les previsions de l'article 27.4 de l'esmentat text refós i les despleguen indicant amb exactitud L'aprofitament susceptible d'apropiació en cada cas, d'acord amb la llei. En tot cas, la sol·licitud municipal, formulada pel ple del corresponent l'ajuntament haurà d'anar acompanyada de la documentació justificativa suficient de la petició, fonamentada en raons específiques d'interés públic local.  
Si aquestes normes disposaren un aprofitament susceptible d'apropiació superior al mínim establit en el precepte esmentat, s'exigirà que en la memòria justificativa de l'instrument de planejament en examen, conste expressament el motiu d'això, que es fonamentarà en raons específiques d'interés públic local.  
2ª. S'acordarà l'aplicació de les normes expressades en el número 1 de la disposició addicional primera als municipis esmentats en el número 3, quan aquests sol·liciten l'aprovació definitiva d'instruments de planejament general amb les determinacions tècniques necessàries per a això.  
DISPOSICIÓ FINAL  
El present Decret entrarà en vigor l'endemà de la publicació en el Diari Oficial de la Generalitat Valenciana.  
València, 7 de desembre de 1993  
El President de la Generalitat Valenciana,  
JOAN LERMA I BLASCO   
El conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI